18 



inediocri, articuli aequales, parum distincti, quorum primus ceteris paullo 

 longior; palpi quatuor breves, subaequales, filiformes, anteriores quadri- 

 articulati, posteriores tri-articulati; feminae abdomen appendice setacea longa 

 terminatum; ocelli tres". — Species generis duas esse dicit, quarum unam, 

 Rhaphidiam Ophiopsin, describit. Quum autem teste Percheron illa species 

 (quam Schummel sub eo nomine exhibet) in Gallia vix inveniatur, et de Tignyi 

 in descriptione haec species „ala puncto marginali brunneo nervisque atris" in- 

 structa esse dicatur, ego quidem non dubito quin Rhaphidiam notatam Fabr. 

 ante oculos habuerit. 



Sed iam ea sunt exponenda, quibus Latreille, celeberrimus ille ento- 

 mologorum Francogallicorum antesignanus , Rhaphidiarum cognitionem auxit 

 atque emendavit. Fuerat quidem secundum temporis ordinem eius iam prius 

 mentio facienda, sed ut uno quasi obtutu omnia, quae de Rhaphidiis hic vir 

 protulit, lectores conspicerent, etiam priores illius libros huic loco reser- 

 vavimus. 



1796 In primo opere suo, „precis des caracteres generiques etc." (a. 1796 ed.) 



in quo sententiam de insectis methodo naturali distribuendis proponit, Rhaphi- 

 diarum quoque mentionem facit, idque in ordinis Neuropterorum familia unde- 

 cima, his notis iiisignita: „antennis filiformibus, articulis distinctis ; palpis qua- 

 tuor filiformibus; maxillarum parte interna arcuata, ciliata; tarsis (quod falsum 

 est) quadri-articulatis". Generis vero characterem hunc dedit: „ocellis tri- 

 bus, thorace cylindrico elongato, alis deflexis, abdomiue in feminis in caudam 

 longam recurvatam terminato". 



1798 In coinmentatione de Rhaphidia Ophiopsi eiusque larva (1798 in actis 



societatis philomaticae diurnis edita), instrumenta cibaria fusius describens, 

 errorem Fabricii de natura maxillae emendavit, sed falsa de partiuin genita- 

 lium mascularum structura protulit, quum ipse eas non satis cognitas ha- 

 beret. In vita imaginis Rhaphidiarum explicanda tradit, eam de aliis in- 

 sectis vivere. Larvam in universum satis accurate describit, sed neglectis 

 oris partibus, et ita, ut neque ex descriptione neque ex pictura apposita 

 appareat, cuius speciei larvam observaverit. Verisimile est euni Rhaphi- 

 diae Xanthostigmatis larvam descripsisse, quum eius pedes pallidos uni- 



